ΑΠΟΦΑΣΕΙΣ
Αριθμ. απόφ. 88/26.2.2024
Τροποποίηση Κανονισμού Προγράμματος Μεταπτυχιακών Σπουδών (Π.Μ.Σ.) της Ιατρικής Σχολής
του Εθνικού και Καποδιστριακού Πανεπιστημίου
Αθηνών (ΕΚΠΑ), με τίτλο «Κλινική Εργοσπιρομετρία, Άσκηση, Προηγμένη Τεχνολογία και Απο-
κατάσταση» («Clinical Ergospirometry, Exercise,
Advanced Technology and Rehabilitation»).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141), και ειδικότερα
τα άρθρα 79 έως και 88.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 ’’Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83).
5. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
6. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15.
7. Την υπό στοιχεία Φ5/89656/Β3/13-8-2007 υπουργική απόφαση «Εφαρμογή του Συστήματος Μεταφοράς
και Συσσώρευσης Πιστωτικών Μονάδων (Β’ 1466).
8. Την υπ’ αρ. 1432/20-01-2023 (Β’ 392) απόφαση της
Συγκλήτου του ΕΚΠΑ με την οποία εγκρίθηκε ο Κανονισμός Μεταπτυχιακών και Διδακτορικών Σπουδών του
ΕΚΠΑ.
9. Την υπ’ αρ. 823/2-7-2018 (Β’ 3280) απόφαση της Συγκλήτου του ΕΚΠΑ, με την οποία επανιδρύθηκε το Π.Μ.Σ.
«Κλινική Εργοσπιρομετρία, Άσκηση, Προηγμένη Τεχνολογία και Αποκατάσταση» της Ιατρικής Σχολής του ΕΚΠΑ.
10. Την υπ’ αρ. 614/-13-4-2021 (Β’ 1774) απόφαση της
Συγκλήτου του ΕΚΠΑ, με την οποία εγκρίθηκε ο Κανονισμός του Π.Μ.Σ. «Κλινική Εργοσπιρομετρία, Άσκηση,
Προηγμένη Τεχνολογία και Αποκατάσταση) («MSc in
Clinical Ergospirometry, Exercise, Advanced Technology
and Rehabilitation») της Ιατρικής Σχολής του ΕΚΠΑ.
11. Το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 30/11/2023).
12. Το απόσπασμα πρακτικού της Συγκλήτου του ΕΚΠΑ
(6η συνεδρία 31-01-2024).
13. Το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού του Προγράμματος Μεταπτυχιακών Σπουδών της Ιατρικής Σχολής
του ΕΚΠΑ με τίτλο «Κλινική Εργοσπιρομετρία, Άσκηση,
Προηγμένη Τεχνολογία και Αποκατάσταση» («Clinical
Ergospirometry, Exercise, Advanced Technology and
Rehabilitation»), από το ακαδημαϊκό έτος 2023-2024,
σύμφωνα με τις διατάξεις του ν. 4957/2022 και τον Κανονισμό Μεταπτυχιακών και Διδακτορικών Σπουδών του
ΕΚΠΑ, ως ακολούθως:
ΑΡΘΡΟ 1.
ΑΝΤΙΚΕΙΜΕΝΟ - ΣΚΟΠΟΣ
1.1 Σκοπός του Π.Μ.Σ. «Κλινική Εργοσπιρομετρία, Άσκηση, Προηγμένη Τεχνολογία και Αποκατάσταση» είναι:
- Η παροχή ευρέος φάσματος γνώσεων, τεχνικών,
ικανοτήτων και δεξιοτήτων στους μελλοντικούς επαγγελματίες του ευρύτερου χώρου της υγείας στο ταχέως
εξελισσόμενο αντικείμενο της Κλινικής Εργοσπιρομετρίας, Άσκησης και Αποκατάστασης.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1568
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
- Η ενσωμάτωση και ανάπτυξη εφαρμογών Τεχνολογίας και Πληροφορικής στον τομέα της Αποκατάστασης.
- Η δημιουργία επιστημόνων με τις απαιτούμενες γνώσεις, ικανότητες και δεξιότητες για επιτυχή σταδιοδρομία
στον ιδιωτικό ή δημόσιο τομέα και κάλυψη εκπαιδευτικών αναγκών.
- Η δημιουργία νοοτροπίας και στάσεων σχετικά με
τη διεπιστημονική αντιμετώπιση του αντικειμένου της
Αποκατάστασης.
- Η προετοιμασία για διδακτορικές σπουδές.
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών (ΔΜΣ) στην «Κλινική Εργοσπι-
ρομετρία, Άσκηση, Προηγμένη Τεχνολογία και Αποκατάσταση» μετά την πλήρη και επιτυχή ολοκλήρωση των
σπουδών με βάση το πρόγραμμα σπουδών, στις εξής
Ειδικεύσεις:
1. Σύνδρομο μετά Νοσηλεία στη ΜΕΘ (Post-Intensive
Care Syndrome).
2. Εργοσπιρομετρία και Καρδιοαναπνευστική Αποκατάσταση (Ergospirometry and Cardiorespiratory
Rehabilitation).
3.  Προηγμένη Τεχνολογία και Πληροφορική στην
Αποκατάσταση (Αdvanced Technology and Informatics
in Rehabilitation).
1.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών.
1.4 Μετά την επιτυχή ολοκλήρωση του Π.Μ.Σ., οι απόφοιτοι:
- Θα έχουν αποκτήσει τις απαιτούμενες γνώσεις, ικανότητες και δεξιότητες για να εργαστούν ως επαγγελματίες
υγείας στο αντικείμενο της Κλινικής Εργοσπιρομετρίας,
Άσκησης και Αποκατάστασης.
- Θα έχουν αποκτήσει τις απαιτούμενες, γνώσεις, ικανότητας και δεξιότητες για κάλυψη εκπαιδευτικών ανα-
γκών στο δημόσιο ή ιδιωτικό τομέα.
- Θα είναι σε θέση να ενσωματώνουν και να συμμετέχουν στην ανάπτυξη εφαρμογών τεχνολογίας και πλη-
ροφορικής στον τομέα της Αποκατάστασης.
- Θα έχουν αποκτήσει νοοτροπίες και στάσεις για τη
διεπιστημονική αντιμετώπιση της Αποκατάστασης.
- Θα έχουν αποκτήσει γνώσεις, ικανότητες και δεξιότητες για συνέχιση της εκπαίδευσης σε διδακτορικό
επίπεδο.
ΑΡΘΡΟ 2.
ΔΟΜΗ ΚΑΙ ΟΡΓΑΝΑ ΤΟΥ Π.Μ.Σ.
Αρμόδια όργανα για τη λειτουργία του Π.Μ.Σ. σύμφωνα με τον ν. 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Ιατρικής Σχολής του ΕΚΠΑ αρμόδια
όργανα είναι:
2.2.1 Η Συνέλευση της Ιατρικής Σχολής του ΕΚΠΑ. Αρμοδιότητες της Συνέλευσης είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. της Ιατρικής Σχολής
του ΕΚΠΑ,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των Δ.Π.Μ.Σ. στα οποία
συμμετέχει η Ιατρική Σχολή του ΕΚΠΑ,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων του Π.Μ.Σ. και δύναται να αναθέτει επικουρικό δι-
δακτικό έργο σε Π.Μ.Σ. στους υποψήφιους διδάκτορες
της Ιατρικής Σχολής, υπό την επίβλεψη διδάσκοντος του
Π.Μ.Σ.,
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών της Ιατρικής Σχολής,
ι) ασκεί κάθε άλλη νόμιμη αρμοδιότητα.
Με απόφαση της Συνέλευσης της Ιατρικής Σχολής οι
αρμοδιότητες των περ. δ) και στ) δύναται να μεταβιβάζονται στη Σ.Ε. του Π.Μ.Σ.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Ιατρικής Σχολής
και ομότιμους καθηγητές/τριες, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν
διδακτικό έργο στο Π.Μ.Σ. Τα μέλη της Σ.Ε. καθορίζονται
με απόφαση της Συνέλευσης της Ιατρικής Σχολής. Η Σ.Ε.
είναι αρμόδια για την παρακολούθηση και τον συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του και εισηγείται την έγκρισή του προς την Επιτροπή Ερευνών του Ειδικού Λογα-
ριασμού Κονδυλίων Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση της Ιατρικής Σχολής
την κατανομή του διδακτικού έργου, καθώς και την ανάθεση διδακτικού έργου,
στ) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
η) εισηγείται προς τη Συνέλευση της Ιατρικής Σχολής
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. της Ιατρικής Σχολής κατά προτεραιότητα
βαθμίδας καθηγητή ή αναπληρωτή καθηγητή και ορίζεται με απόφαση της Συνέλευσης της Ιατρικής Σχολής
για διετή θητεία, με δυνατότητα ανανέωσης χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) Προεδρεύει της Σ.Ε, συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση της
Ιατρικής Σχολής,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία της Ιατρικής Σχολής είναι αρμόδια για
τη γραμματειακή και διοικητική υποστήριξη του Π.Μ.Σ.
β) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι και πάλι βρίσκονται υπό την επιστασία της Γραμματείας της Ιατρικής Σχολής.
ΑΡΘΡΟ 3.
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
3.1 Στο Π.Μ.Σ. γίνονται δεκτοί πτυχιούχοι πανεπιστημίων των Σχολών/των Τμημάτων με γνωστικό αντικείμενο
Επιστήμες Υγείας (όπως Ιατρική, Νοσηλευτική, Φυσική
Αγωγή και Αθλητισμός, Φυσικοθεραπεία, Λογοθεραπεία,
Εργοθεραπεία, Ψυχολογία), Κοινωνικές Επιστήμες, Διαιτολογία, Πληροφορική, διπλωματούχοι Πολυτεχνικών
Σχολών, Σχολών Τεχνολογικών Εφαρμογών και συναφών
Τμημάτων της ημεδαπής ή Τμημάτων αναγνωρισμένων
ομοταγών ιδρυμάτων της αλλοδαπής, καθώς και πτυχιούχοι Τ.Ε.Ι. συναφούς γνωστικού αντικειμένου.
3.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε πενήντα (50) συνολικά. Ο ανώτατος αριθμός
εισακτέων προσδιορίζεται σύμφωνα με τον αριθμό των
διδασκόντων του Π.Μ.Σ. και την αναλογία φοιτητών-διδασκόντων, την υλικοτεχνική υποδομή, τις αίθουσες δι-
δασκαλίας, την απορρόφηση των διπλωματούχων από
την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι
του ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς
εξετάσεις.
ΑΡΘΡΟ 4.
ΤΡΟΠΟΣ ΕΙΣΑΓΩΓΗΣ
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις του
παρόντος Κανονισμού.
4.2 Κάθε Απρίλιο με απόφαση της Συνέλευσης της Ιατρικής Σχολής του Ε.Κ.Π.Α, δημοσιεύεται και αναρτάται
στην ιστοσελίδα της Ιατρικής Σχολής και του Ιδρύματος
προκήρυξη για την εισαγωγή μεταπτυχιακών φοιτητών/
τριών στο Π.Μ.Σ. Οι σχετικές αιτήσεις μαζί με τα απαραίτητα δικαιολογητικά κατατίθενται στη Γραμματεία του
Π.Μ.Σ., σε προθεσμία που ορίζεται κατά την προκήρυξη
και μπορεί να παραταθεί με απόφαση της Συνέλευσης
της Ιατρικής Σχολής.
4.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
4.4 Απαραίτητα δικαιολογητικά είναι:
- Αίτηση συμμετοχής.
- Βιογραφικό σημείωμα.
- Φωτοτυπία δύο όψεων της αστυνομικής ταυτότητας.
- Αντίγραφο πτυχίου ή βεβαίωση περάτωσης σπουδών.
- Αναλυτική βαθμολογία προπτυχιακών μαθημάτων.
- Πιστοποιητικό γλωσσομάθειας αγγλικής γλώσσας,
επιπέδου Β2 ή ανωτέρου (και άλλων γλωσσών, αν υπάρχουν). Σε περίπτωση που η γνώση της αγγλικής δεν πι-
στοποιείται μέσω διπλώματος, δίνεται η δυνατότητα
συμμετοχής σε εξέταση.
- Συστατικές επιστολές.
- Επιστημονικές δημοσιεύσεις, εάν υπάρχουν.
- Αποδεικτικά επαγγελματικής ή ερευνητικής δραστηριότητας, εάν υπάρχουν.
- Πιστοποιητικό ελληνομάθειας ή επαρκής, διαπιστωμένη από τη ΣΕ, γνώση της ελληνικής γλώσσας για αλ-
λοδαπούς υποψήφιους,
- Αναγνώριση ακαδημαϊκού τίτλου σπουδών της αλλοδαπής.
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Προκειμένου να αναγνωριστεί ένας τίτλος σπουδών
πρέπει το ίδρυμα που απονέμει τους τίτλους να συμπεριΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
λαμβάνεται στον κατάλογο των αλλοδαπών ιδρυμάτων,
που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
1. Βαθμός πτυχίου (ποσοστό 18%).
2. Πιστοποιημένη γνώση αγγλικής γλώσσας σε επίπεδο
μεγαλύτερο του Β2 (ποσοστό 10%).
3. Πιστοποιημένη γνώση ξένων γλωσσών πέραν της
αγγλικής (ποσοστό 3%).
4. Κατοχή δεύτερου πτυχίου Α’ ή Β’ κύκλου σπουδών
(ποσοστό 8%).
5. Ερευνητική συναφή δραστηριότητα (ποσοστό 10%).
6. Εργασιακή συναφή εμπειρία (ποσοστό 11%).
7. Προφορική συνέντευξη όπου εκτιμώνται, όπου εκτιμώνται μεταξύ άλλων τα κίνητρα και η δυνατότητα του
υποψηφίου να ανταποκριθεί στις απαιτήσεις του Π.Μ.Σ.
(ποσοστό 40%).
4.7 Με βάση τα συνολικά κριτήρια, η Σ.Ε. καταρτίζει τον
πίνακα αξιολόγησης των φοιτητών/τριών και τον καταθέτει προς έγκριση στη Συνέλευση της Ιατρικής Σχολής.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης της Ιατρικής Σχολής.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100),
εισάγονται οι ισοβαθμήσαντες υποψήφιοι, σε ποσοστό
που δεν υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
ΑΡΘΡΟ 5.
ΔΙΑΡΚΕΙΑ ΦΟΙΤΗΣΗΣ
5.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος Μεταπτυχιακών Σπουδών
(Δ.Μ.Σ.) ορίζεται σε τέσσερα (4) ακαδημαϊκά εξάμηνα,
στα οποία περιλαμβάνεται και ο χρόνος εκπόνησης διπλωματικής εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη Συ-
νέλευση της Ιατρικής Σχολής. Η παράταση δεν υπερβαίνει τα δύο (2) εξάμηνα. Έτσι, ο ανώτατος επιτρεπόμενος
χρόνος ολοκλήρωσης των σπουδών, ορίζεται στα έξι (6)
ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συνέλευση της Ιατρικής Σχολής, δύνανται να
διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη Σ.Ε., η οποία και εισηγείται στη Συνέλευση της
Ιατρικής Σχολής.
ΑΡΘΡΟ 6.
ΠΡΟΓΡΑΜΜΑ ΣΠΟΥΔΩΝ
6.1 Το Π.Μ.Σ. ξεκινά το χειμερινό εξάμηνο εκάστου
ακαδημαϊκού έτους. Η φοίτηση ολοκληρώνεται σε τέσσερα (4) εξάμηνα.
6.2 Για την απόκτηση διπλώματος του Π.Μ.Σ. απαιτούνται συνολικά εκατόν είκοσι (120) πιστωτικές μονάδες
(ECTS). Όλα τα μαθήματα διδάσκονται εβδομαδιαίως
και, κατά περίπτωση, περιλαμβάνουν εργαστηριακές
ασκήσεις και σεμινάρια.
6.3 Η γλώσσα διδασκαλίας είναι η ελληνική και κατά
περίπτωση η αγγλική (π.χ. πρόσκληση ξένων ομιλητών),
ενώ η γλώσσα συγγραφής της μεταπτυχιακής διπλωματικής εργασίας είναι η ελληνική ή η αγγλική.
6.4 Κατά τη διάρκεια των σπουδών, οι μεταπτυχιακοί
φοιτητές υποχρεούνται σε παρακολούθηση και επιτυχή
εξέταση μεταπτυχιακών μαθημάτων, συγγραφή επιστημονικών εργασιών και εκπόνηση μεταπτυχιακής διπλω-
ματικής εργασίας.
6.5 Η εκπόνηση της διπλωματικής εργασίας πραγματοποιείται στο Δ’ εξάμηνο σπουδών και πιστώνεται με
τριάντα (30) ECTS.
6.6 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
6.7 Το ενδεικτικό πρόγραμμα των μαθημάτων ανά ειδίκευση διαμορφώνεται ως εξής (αναφέρεται το σύνολο
των ωρών διδασκαλίας του εξαμήνου):
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
Α1. Ειδίκευση: Σύνδρομο μετά Νοσηλεία ΜΕΘ
Α’ Εξάμηνο
Υποχρεωτικά Μαθήματα
Διδ. ώρες
ECTS
Μεθοδολογία Έρευνας και Κριτική Ανάγνωση Άρθρων
Φυσιολογία Άσκησης
Οργάνωση Προγραμμάτων Αποκατάστασης
Αρχές Βιοηθικής και Δεοντολογίας
Σύνολο
Β’ Εξάμηνο
Υποχρεωτικά Μαθήματα
Διδ. ώρες
ECTS
Προηγμένη Τεχνολογία και Πληροφορική στην Αποκατάσταση
Αποκατάσταση Ασθενών σε Επιμέρους Πληθυσμούς
Πρώτες Βοήθειες - Εξειδικευμένη ΚΑΡΠΑ
Σύνολο
Γ’ Εξάμηνο
Υποχρεωτικά Μαθήματα
Διδ. ώρες
ECTS
Κινητοποίηση και Αποκατάσταση στη ΜΕΘ
Αποκατάσταση μετά Νοσηλεία στη ΜΕΘ
Σύνολο
Δ’ Εξάμηνο
ECTS
Εκπόνηση Μεταπτυχιακής Διπλωματικής Εργασίας
Σύνολο
2. Ειδίκευση: Εργοσπιρομετρία και Καρδιοαναπνευστική Αποκατάσταση
Α’ Εξάμηνο
Υποχρεωτικά Μαθήματα
Διδ. ώρες
ECTS
Μεθοδολογία Έρευνας και Κριτική Ανάγνωση Άρθρων
Φυσιολογία Άσκησης
Οργάνωση Προγραμμάτων Αποκατάστασης
Αρχές Βιοηθικής και Δεοντολογίας
Σύνολο
Β’ Εξάμηνο
Υποχρεωτικά Μαθήματα
Διδ.
Ώρες/εβδ
ECTS
Προηγμένη Τεχνολογία και Πληροφορική στην Αποκατάσταση
Αποκατάσταση Ασθενών σε Επιμέρους Πληθυσμούς
Πρώτες Βοήθειες - Εξειδικευμένη ΚΑΡΠΑ
Σύνολο
Γ’ Εξάμηνο
Υποχρεωτικά Μαθήματα
Διδ.
Ώρες/εβδ
ECTS
Κλινική Εργοσπιρομετρία
Προγράμματα Αποκατάστασης και Συνταγογράφηση της Άσκησης
Σύνολο
Δ’ Εξάμηνο
ECTS
Εκπόνηση Μεταπτυχιακής Διπλωματικής Εργασίας
Σύνολο
3. Ειδίκευση: Προηγμένη Τεχνολογία και Πληροφορική στην Αποκατάσταση
Α’ Εξάμηνο
Υποχρεωτικά Μαθήματα
Διδ.
Ώρες/εβδ
ECTS
Μεθοδολογία Έρευνας και Κριτική Ανάγνωση Άρθρων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
Φυσιολογία Άσκησης
Οργάνωση Προγραμμάτων Αποκατάστασης
Αρχές Βιοηθικής και Δεοντολογίας
Σύνολο
Β’ Εξάμηνο
Υποχρεωτικά Μαθήματα
Διδ.
Ώρες/εβδ
ECTS
Προηγμένη Τεχνολογία και Πληροφορική στην Αποκατάσταση
Αποκατάσταση Ασθενών σε Επιμέρους Πληθυσμούς
Πρώτες Βοήθειες - Εξειδικευμένη ΚΑΡΠΑ
Σύνολο
Γ’ Εξάμηνο
Υποχρεωτικά Μαθήματα
Διδ.
Ώρες/εβδ
ECTS
Προηγμένες Υποστηρικτικές Τεχνολογίες
Πληροφορική - Εναλλακτικοί Τρόποι Επικοινωνίας
Σύνολο
Δ’ Εξάμηνο
ECTS
Εκπόνηση Μεταπτυχιακής Διπλωματικής Εργασίας
Σύνολο
Β. Περιεχόμενο/Περιγραφή μαθημάτων
Α’ Εξάμηνο
Μεθοδολογία Έρευνας και Κριτική Ανάγνωση Άρθρων.
Σκοπός του μαθήματος είναι η παροχή βασικών γνώσεων σε θέματα σχετικά με το σχεδιασμό μελετών, τις
βασικές στατιστικές δοκιμασίες, την παρουσίαση αποτελεσμάτων, τη συγγραφή επιστημονικών άρθρων και
την κριτική ανάγνωση.
Το μάθημα περιλαμβάνει 3 ενότητες, ως εξής:
1) Τύποι δεδομένων, Περιγραφική στατιστική, Παρουσίαση δεδομένων, Δημιουργία και διαχείριση βάσης
δεδομένων στο SPSS, Κανονική κατανομή, Δειγματοληψία, Μέτρα συχνότητας, Σχετικός κίνδυνος, Μηδενική
και εναλλακτική υπόθεση, Στατιστική σημαντικότητα,
Σφάλμα τύπου Ι και τύπου ΙΙ, Ισχύς, Υπολογισμός μεγέθους δείγματος, Διαστήματα εμπιστοσύνης, Δημιουρ-
γία και χρήση ερωτηματολογίων, Βασικές στατιστικές
δοκιμασίες,
2) Τύποι επιδημιολογικών μελετών, Κλινικές μελέτες,
Δομή επιστημονικών άρθρων, Ιεράρχηση μελετών, Κατευθυντήριες οδηγίες, Αναζήτηση βιβλιογραφίας, Κρι-
τική ανάγνωση επιστημονικών άρθρων, Εγκυρότητα,
Συγχυτικοί παράγοντες, Διαγνωστικοί έλεγχοι,
3) Γραμμική παλινδρόμηση, Λογιστική παλινδρόμηση,
Εξουδετέρωση συγχυτικών παραγόντων, Ανάλυση επιβίωσης, Συσχέτιση
Φυσιολογία Άσκησης.
Σκοπός του μαθήματος είναι η περιγραφή φυσιολογικών μηχανισμών και προσαρμογών του ανθρώπινου
οργανισμού που λαμβάνουν χώρα ως αποτέλεσμα της
σωματικής άσκησης. Απώτερος στόχος του μαθήματος
είναι η ενσωμάτωση αυτής της γνώσης στην εκπαίδευση
αλλά και τη κλινική πρακτική της προληπτικής ή θεραπευτικής προσέγγισης διαφόρων παθολογικών καταστά-
σεων και νόσων.
Το περιεχόμενο του μαθήματος αντιστοιχεί στο γνωστικό αντικείμενο της Φυσιολογίας της άσκησης, το
οποίο εξετάζει τους φυσιολογικούς μηχανισμούς που
διέπουν τις οξείες αποκρίσεις και τις χρόνιες προσαρμογές του ανθρώπινου οργανισμού ως αποτέλεσμα της
άσκησης, με έμφαση στις ασκησιογενείς αποκρίσεις και
προσαρμογές του νευρικού, μυοσκελετικού και καρδιοαναπνευστικού συστήματος.
Το συγκεκριμένο μαθησιακό περιεχόμενο μπορεί να
θεμελιώσει και έναν διατομεακό χαρακτήρα του μαθήματος, καθώς μέσω αυτού δίδεται η ευκαιρία περιγραφής
φυσιολογικών αποκρίσεων του ανθρώπινου οργανισμού
κατά την άσκηση και των αντίστοιχων ευεργετικών προσαρμογών της και, έτσι, μπορεί χρήσιμα να ενσωματωθεί
στο εκπαιδευτικό πλαίσιο προληπτικής ή θεραπευτικής
προσέγγισης ποικίλων παθολογικών καταστάσεων και
νόσων.
Το μάθημα περιλαμβάνει (4) ενότητες, ως εξής:
1) Φυσιολογία του σκελετικού μυός (Είδη μυϊκής συστολής-δράσης, Μηχανικές ιδιότητες του μυός, Τύποι
μυϊκών ινών, Μυϊκή προσαρμοστικότητα, Μυϊκή δύναμη
και αντοχή).
2) Ενεργειακά συστήματα (Ενεργειακά υποστρώματα,
Αρχές αξιοποίησης των ενεργειακών υποστρωμάτων
κατά την άσκηση, Ενεργειακή δαπάνη/Κατανάλωση
οξυγόνου κατά την άσκηση, Αερόβιος και αναερόβιος
μεταβολισμός, Αναερόβιος ουδός, Μυϊκή κόπωση, Ασκησιογενής οξέωση, Συστήματα εξουδετέρωσης, Κεντρικός
και περιφερειακός κάματος).
3) Μεταβολική-Καρδιαγγειακή-Αναπνευστική σύζευξη κατά την άσκηση (Ρύθμιση της καρδιαγγειακής λει-
τουργίας κατά την άσκηση, Καρδιαγγειακή σύζευξη με
τις μεταβολικές απαιτήσεις της άσκησης, Ρύθμιση της
αναπνοής κατά την άσκηση, Αναπνευστική σύζευξη με
τις μεταβολικές απαιτήσεις της άσκησης, Κινητική ανταλλαγής αναπνευστικών αερίων, Οξεοβασική ισορροπία).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
4) Ασκησιογενείς αποκρίσεις και προσαρμογές (Βασικές παράμετροι της άσκησης, Βασικές αρχές της άσκη-
σης/προπόνησης, Ασκησιογενείς προσαρμογές, Παράγοντες που επηρεάζουν τις ασκησιογενείς προσαρμογές,
Μετρήσιμες Παράμετροι των ασκησιογενών αποκρίσεων
και προσαρμογών, Μέθοδοι και Όργανα μέτρησης των
ασκησιογενών αποκρίσεων).
Οργάνωση Προγραμμάτων Αποκατάστασης.
Σκοπός του μαθήματος είναι η γενική περιγραφή των
προγραμμάτων αποκατάστασης και πρωτογενούς/δευτερογενούς πρόληψης, των επιμέρους συνιστωσών και
των παραγόντων για την επιτυχή εφαρμογή τους. Μετά
την επιτυχή ολοκλήρωση του μαθήματος, οι φοιτητές
θα είναι σε θέση να οργανώσουν πρόγραμμα αποκατάστασης και πρόληψης με βάση την διεπιστημονική προ-
σέγγιση και να κατανοούν τις επιμέρους συνιστώσες των
προγραμμάτων, τους επιμέρους παράγοντες που πρέπει
να ληφθούν υπόψη για την οργάνωση προγραμμάτων,
τη σημασία της καρδιοαναπνευστικής δοκιμασίας κόπωσης στην αποκατάσταση και τις διάφορες μορφές
άσκησης που μπορούν να χρησιμοποιηθούν.
Το μάθημα περιλαμβάνει (4) ενότητες, ως εξής:
1) Ορισμοί, στόχοι και οργάνωση προγραμμάτων
(Ορισμοί, Στόχοι και συνιστώσες των προγραμμάτων,
Οργάνωση προγραμμάτων, Ιστορικά στοιχεία).
2) Εργοσπιρομετρία (Εισαγωγή, Τεχνικά ζητήματα, Μετρούμενες παράμετροι κατά την εξέταση, Διενέργεια
εξέτασης, Αξιολόγηση και επίκριση).
3) Άσκηση και Αποκατάσταση (Έννοιες σχετικά με
την άσκηση, Μορφές άσκησης, Βασικές αρχές, Δομή
συνεδρίας και οδηγίες ασφαλείας, Άσκηση και Αποκατάσταση, Άσκηση/φυσικές δραστηριότητες και γνωστική
λειτουργία, Λοιπές παρεμβάσεις).
4) Η Αποκατάσταση σήμερα (Αποκατάσταση στην Ευρώπη/παγκοσμίως και στην Ελλάδα, Εμπόδια και προ-
βλήματα, Μοντέλα εφαρμογής, Τεχνολογία και πληροφορική στην άσκηση/αποκατάσταση).
Αρχές Βιοηθικής και Δεοντολογίας.
Το μάθημα αποσκοπεί στην παρουσίαση των αρχών
Βιοηθικής, Δεοντολογίας και κανόνων Άσκησης Επαγγέλματος Υγείας. Οι αρχές αυτές αναφέρονται τόσο στην
άσκηση της καθημερινής κλινικής πράξης, όσο και στην
επιστημονική έρευνα.
Το μάθημα περιλαμβάνει τις εξής επιμέρους ενότητες:
Αρχές Βιοηθικής (Τι είναι Βιοηθική, Ιστορικά Στοιχεία Βιοηθικής ως Επιστήμη, Βασικές Αρχές γενικά Παραδεκτές,
Διακήρυξη του Ελσίνκι), Δεοντολογία (Κώδικας 2005),
Βιοηθική της Έρευνας (Ασθενείς και Έρευνα, Κόστος και
ασφάλεια ασθενών στην κλινική έρευνα, Συγκατάθεσηενημέρωση), Ευθανασία, Αποφάσεις στο τέλος της ζωής
(Ανακουφιστική Φροντίδα, Διαθήκες Ζωής, Νομικά Προβλήματα και Ευθύνη των Επαγγελματιών Υγείας).
Β’ Εξάμηνο
Προηγμένη Τεχνολογία και Πληροφορική στην Αποκατάσταση.
Στόχοι του μαθήματος είναι η κατανόηση του ρόλου
της Τεχνολογίας και Πληροφορικής στην Αποκατάσταση.
Το κύρια αντικείμενα του μαθήματος είναι τα εξής:
Ιατρικά Δεδομένα και Πρότυπα, Βιοϊατρικά Σήματα,
Ηλεκτρονική υγεία (e-health), Τηλεϊατρική στην Αποκατάσταση, m-health/εφαρμογές apps, Tεχνολογία
συστημάτων επαυξητικής εναλλακτικής επικοινωνίας
(ΕΕΕ), Εφαρμογές Εικονικής Πραγματικότητας στην Αποκατάσταση, Τεχνητή Νοημοσύνη στην Αποκατάσταση,
Περιρρέουσα Νοημοσύνη στην Αυτόνομη Διαβίωση.
Αποκατάσταση Ασθενών σε Επιμέρους Πληθυσμούς.
Σκοπός του μαθήματος είναι η απόκτηση βασικών
γνώσεων σχετικά με τις τεχνικές και την ερμηνεία της
καρδιοαναπνευστικής δοκιμασίας κόπωσης καθώς και
το σχεδιασμό/εφαρμογή προγραμμάτων καρδιοαναπνευστικής αποκατάστασης. Αναλύονται δε επιμέρους
παραδείγματα τόσο στη χρήση της εργοσπιρομετρίας σε
συγκεκριμένες παθήσεις όσο και στην υλοποίηση εξατομικευμένων προγραμμάτων αποκατάστασης ανάλογα
με τις ανάγκες και την αιτιολογία του προβλήματος κάθε
ασθενούς.
Τα αντικείμενα του μαθήματος περιλαμβάνουν τα
εξής: Βασικές αρχές-ενδείξεις εργοσπιρομετρίας, Μεθοδολογία εργοσπιρομετρίας, Βασικοί και νεότεροι
δείκτες εργοσπιρομετρίας, Ερμηνεία αποτελεσμάτων
εργοσπιρομετρίας και κλινικά παραδείγματα, Γενικές
αρχές σχεδιασμού προγραμμάτων, Ασθενείς με καρδιολογικά νοσήματα, Ασθενείς με αναπνευστικά νοσήμα-
τα, Ασθενείς της Μονάδας Εντατικής Θεραπείας, Λοιπές
κατηγορίες ασθενών.
Πρώτες Βοήθειες - Εξειδικευμένη ΚΑΡΠΑ.
Οι εκπαιδευτικοί στόχοι του μαθήματος των Πρώτων
Βοηθειών είναι:
1. Η θεωρητική κατάρτιση και η πρακτική εκπαίδευση
στην Καρδιοπνευμονική Αναζωογόνηση (ΚΑΡΠΑ). Αναλυτικότερα, παρουσιάζεται η ιστορία της Καρδιοπνευμο-
νικής αναζωογόνησης από αρχαιοτάτων χρόνων μέχρι
σήμερα, η τεχνική της ΚΑΡΠΑ, οι παθοφυσιολογικοί μηχανισμοί που ενεργοποιούνται κατά τη διάρκειά της, η
ιστορία της εκπαίδευσης στην ΚΑΡΠΑ, ο αλγόριθμος της
ΚΑΡΠΑ στα παιδιά και οι διαφορές σε κάθε βήμα ABC (αεραγωγός Α=Αirway, αερισμός B=Breathing, κυκλοφορία
C=Circulation) σε σχέση με τους ενήλικες. Επίσης αναφέρονται οι καταστάσεις που οδηγούν στην απόφραξη
του αεραγωγού, αναπτύσσονται τα σημεία που βοηθούν
στην αναγνώριση της εξαιρετικά επείγουσας αυτής κατάστασης και περιγράφονται οι κατάλληλοι άμεσοι χειρι-
σμοί διάνοιξης του αεραγωγού. Περιγράφονται ακόμη οι
τεχνικές χρήσης συμπληρωματικών μέσων διατήρησης
του αεραγωγού και οι μέθοδοι αερισμού θύματος που
δεν διατηρεί αυτόματη αναπνοή. Ειδική αναφορά γίνεται
στα ηθικά διλήμματα που παρουσιάζονται στην έναρξη
της ΚΑΡΠΑ καθώς και στα κριτήρια διακοπής της.
2. Στα πλαίσια ειδικού σεμιναρίου γίνεται πρακτική
εκπαίδευση των φοιτητών για την παροχή πρώτων βοηθειών σε τέσσερεις σταθμούς: Ι. Αναγνώριση θύματος
ανακοπής και σωστή και έγκαιρη εφαρμογή ΚΑΡΠΑ
(από πιστοποιημένους εκπαιδευτές)-χρήση αυτόματου
εξωτερικού απινιδιστή (ΑED), ΙΙ. διαχείριση-εξασφάλιση
αεραγωγού, ΙΙΙ. αναγνώριση ΗΚΓραφικών ρυθμών ανακοπής-απινίδωση και IV. παρουσίαση των βασικών με-
θόδων επείγουσας αντιμετώπισης ασθενών με κακώσεις
του μυοσκελετικού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
Εκτός από τα παραπάνω, στο πλαίσιο των μαθημάτων,
αναπτύσσονται τα αίτια, οι προδιαθεσικοί παράγοντες, οι
παθοφυσιολογικές διαταραχές και η εκτίμηση της βαρύτητας των ιστικών βλαβών που χαρακτηρίζουν τα εγκαύ-
ματα και τα κρυοπαγήματα και περιγράφεται ο τρόπος
άμεσης και περαιτέρω αντιμετώπισής τους. Παρουσιάζονται τα αγγειακά εγκεφαλικά επεισόδια (ΑΕΕ), οι παράγο-
ντες κινδύνου για ΑΕΕ, ο μηχανισμός που οδηγεί σε αυτά
(ισχαιμία, αιμορραγία), καθώς και τα συμπτώματα που τα
συνοδεύουν. Αναλύονται δύο κλίμακες που μπορούν να
θέσουν υψηλή υποψία ΑΕΕ προνοσοκομειακά και από
μη επαγγελματίες υγείας. Αναφέρονται επείγουσες και
απειλητικές για τη ζωή καταστάσεις λόγω λοιμωδών
νόσων. Τα αίτια και οι παθοφυσιολογικοί μηχανισμοί
της εμφάνισης συγκοπτικού επεισοδίου και απλής λιποθυμίας και η άμεση αντιμετώπισή τους καθώς και η
αντιμετώπιση διαταραχών της αρτηριακής πίεσης, επιληψίας και κεφαλαλγίας. Τα οξέα στεφανιαία σύνδρομα,
κλινικές οντότητες επείγουσες και δυνητικά απειλητικές
για την ζωή, και οι καταστάσεις οι οποίες προδιαθέτουν
στην εμφάνισή τους. Παρουσιάζονται ακόμη ο σύγχρονος ορισμός του πνιγμού, τα επιδημιολογικά δεδομένα
για τον πνιγμό στον ελλαδικό χώρο και παγκοσμίως,
καθώς και οι διαταραχές που επισυμβαίνουν στον οργανισμό κατά τη διάρκειά του. Επίσης γίνεται ανάπτυξη
της αρχικής αντιμετώπισης των θυμάτων πνιγμού, της
φροντίδας μετά την ανάνηψη, αλλά και του πότε γίνεται
διακοπή της προσπάθειας ανάνηψης. Η αναγνώριση και
αντιμετώπιση επεισοδίου πνιγμονής. Η αναφυλαξία και ο
παθοφυσιολογικός της μηχανισμός, τα εκλυτικά αίτια της
αναφυλαξίας, τα συμπτώματα και τα σημεία που μπορεί
να περιλαμβάνει η κλινική της εικόνα και η επείγουσα
αντιμετώπισή της. Τέλος, παρουσιάζεται η κλινική εικόνα
και η άμεση αντιμετώπιση των συχνότερων επειγόντων
αναπνευστικών προβλημάτων, π.χ. παρόξυνση Χρόνιας
Αποφρακτικής Πνευμονοπάθειας, τα κριτήρια της σοβαρότητάς της και η προτεινόμενη θεραπεία.
Γ’ Εξάμηνο - Ειδίκευση «Σύνδρομο μετά Νοσηλεία στη
ΜΕΘ».
Κινητοποίηση και Αποκατάσταση στη ΜΕΘ.
Σκοπός του μαθήματος είναι η θεωρητική εμβάθυνση
και η πρακτική άσκηση σε παράγοντες κινδύνου που
αφορούν στη νοσηλεία στη ΜΕΘ και σχετίζονται με την
εμφάνιση λειτουργικών, γνωσιακών και ψυχολογικών
διαταραχών που συνθέτουν το σύνδρομο μετά τη ΜΕΘ
και σε θέματα πρώιμης κινητοποίησης και αποκατάστασης ασθενών κατά τη διάρκεια της νοσηλείας τους στη
ΜΕΘ στα πλαίσια πρόληψης του συνδρόμου.
Στα αντικείμενα του μαθήματος περιλαμβάνονται:
Σύνδρομο μετά τη ΜΕΘ (Post Intensive Care Syndrome PICS), Σύνδρομο μετά τη ΜΕΘ στην οικογένεια (Post
Intensive Care Syndrome Family - PICS F), Μυϊκή αδυναμία της ΜΕΘ (Intensive Care Unit acquired Weakness -
ICUaW), Δέσμες μέτρων πρόληψης λοιμώξεων στη ΜΕΘ,
Λοιμώξεις στη ΜΕΘ, Διαχείριση Ενδοτραχειακού σωλήνα, Κλίμακες Βαρύτητας στη ΜΕΘ, Σκορ βαρύτητας και
πρόβλεψης θνησιμότητας, Κινητοποίηση στη ΜΕΘ και
αξιολόγηση μυϊκής ισχύος, Υπερηχογραφική αξιολόγηση
μυϊκής μάζας.
Αποκατάσταση μετά Νοσηλεία στη ΜΕΘ.
Σκοπός του μαθήματος είναι η θεωρητική εμβάθυνση
και κυρίως η πρακτική άσκηση στην αναγνώριση, αξιολόγηση και αντιμετώπιση γνωσιακών, ψυχολογικών και
λειτουργικών διαταραχών που εμφανίζονται μετά την
έξοδο από τη ΜΕΘ και είναι αποτέλεσμα της νοσηλείας
σε αυτή.
Επίσης στα πλαίσια του μαθήματος γίνεται τόσο θεωρητική όσο και πρακτική προσέγγιση των μέσων αποκα-
τάστασης των διαταραχών που συνθέτουν το Σύνδρομο
μετά τη ΜΕΘ.
Στα αντικείμενα του μαθήματος περιλαμβάνονται:
Αξιολόγηση και αντιμετώπιση του αντιμετώπιση του
συνδρόμου μετά τη νοσηλεία ΜΕΘ (Post-Intensive Care
Syndrome), Δέσμες μέτρων πρόληψης στη ΜΕΘ και μετά
από αυτή (ΑBCDEFG), Αποκατάσταση διαταραχών επικοινωνίας και κατάποσης σε ασθενείς, Έλκη πίεσης στη
ΜΕΘ, Σύνδρομο μετατραυματικού στρες, έκτοπη οστεοποίηση.
Γ’ Εξάμηνο - Ειδίκευση «Εργοσπιρομετρία και Καρδιοαναπνευστική Αποκατάσταση».
Κλινική Εργοσπιρομετρία.
Το μάθημα στοχεύει στην παροχή θεωρητικών γνώσεων και κυρίως στην πρακτική άσκηση σχετικά με την
εκμάθηση των τεχνικών και ερμηνείας της καρδιοαναπνευστικής δοκιμασίας κόπωσης.
Στα αντικείμενα του μαθήματος περιλαμβάνονται:
Προετοιμασία ασθενούς για την εξέταση, Αναγνώριση ηλεκτροκαρδιογραφικών διαταραχών, Μετρήσεις
αρτηριακής πίεσης και κορεσμού, Ενδείξεις διακοπής,
Πρωτόκολλα άσκησης, Βασικός μεταβολισμός και θερμιδομετρία, Αντιμετώπιση συμβαμάτων, Περιοδική ανα-
πνοή, Σπιρομέτρηση, Ασκησιογενές Άσθμα, Επεξεργασία
στοιχείων, Αξιολόγηση flow-volume loop κατά την άσκηση, Γραφικές παραστάσεις, Διαγνωστικοί αλγόριθμοι,
Διαστρωμάτωση Κινδύνου, Ερμηνεία αποτελεσμάτων,
Σύνταξη επίκρισης.
Προγράμματα Αποκατάστασης και Συνταγογράφηση
της Άσκησης.
Το μάθημα στοχεύει σε θεωρητικές γνώσεις και κυρίως στην πρακτική άσκηση σχετικά με την υλοποίηση
εξατομικευμένων προγραμμάτων καρδιοαναπνευστικής
αποκατάστασης.
Στα αντικείμενα του μαθήματος περιλαμβάνονται: Συμπλήρωση εντύπων, Εξοικείωση συμμετεχόντων ασθε-
νών με τις διαδικασίες, Δομή προγράμματος, Μετρήσεις
ηρεμίας και άσκησης, Βασικά εργαλεία και μετρήσεις
για την αξιολόγηση αποτελεσματικότητας προγράμματος αποκατάστασης, Αντιμετώπιση μυοσκελετικών
προβλημάτων, Διατροφικές παρεμβάσεις, Ψυχολογικές
παρεμβάσεις, Συμπεριφοριστικές παρεμβάσεις, Αντιμετώπιση άγχους, κατάθλιψης, Μυϊκή ενδυνάμωση και
συνταγογράφηση, Συνταγογράφηση αερόβιας άσκησης,
Συνταγογράφηση αναπνευστικής άσκησης, Άσκηση ευλυγισίας, Ηλεκτρικός Νευρομυϊκός ερεθισμός.
Γ’ Εξάμηνο - Ειδίκευση «Προηγμένη Τεχνολογία και
Πληροφορική στην Αποκατάσταση».
Προηγμένες Υποστηρικτικές Τεχνολογίες.
Το μάθημα στοχεύει στην θεωρητική εμβάθυνση και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
στην πρακτική άσκηση σχετικά με τις προηγμένες υποστηρικτικές τεχνολογίες.
Στα αντικείμενα του μαθήματος περιλαμβάνονται:
Κατηγοριοποίηση προηγμένων (λογισμικό και υλικό)
Υποστηρικτικών Τεχνολογιών (ΥΤ). Μεθοδολογίες και
εργαλεία λειτουργικής αξιολόγησης ικανοτήτων. Προηγμένες ΥΤ για: Απώλεια δεξιοτήτων άνω άκρων, μετα-
κίνηση, τύφλωση, μειωμένη όραση, κώφωση, βαρηκοΐα,
τυφλωκόφωση, απώλεια μνήμης, απώλεια γνωστικών
λειτουργιών. Ρομποτικά συστήματα, Εικονική Πραγματικότητα, Διεπαφές εγκεφάλου-υπολογιστή.
Πληροφορική - Εναλλακτικοί Τρόποι Επικοινωνίας.
Το μάθημα έχει ως σκοπό την παροχή θεωρητικών
γνώσεων και την πρακτική άσκηση στο αντικείμενο της
πληροφορικής και εναλλακτικών τρόπων επικοινωνίας.
Τα κύρια αντικείμενα του μαθήματος περιλαμβάνουν:
Εισαγωγή στην Εναλλακτική Επαυξητική Επικοινωνία
(ΕΕΕ) - Μοντέλο ΠΟΥ, Τεχνολογία Πρόσβασης ΕΕΕ, Ψηφιακή Ομιλία/Συνθετική Ομιλία για ΕΕΕ, Διεπιστημονι-
κή Ομάδα Αξιολόγησης για ΕΕΕ, Παρέμβαση σε Παιδικό
Πληθυσμό - Αναπτυξιακές Διαταραχές, Παρέμβαση σε
Ενήλικες - Επίκτητες Διαταραχές, Νοσοκομειακά Περιβάλλοντα και ΕΕΕ, Ηθική και Δεοντολογία ΕΕΕ, Προβολές
Οπτικών Σκηνικών (Visual Scene Displays), Λογισμικά και
Εφαρμογές (apps) ΕΕΕ, Συστήματα Οφθαλμικής Ιχνηλάτησης.
ΑΡΘΡΟ 7.
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
ΑΡΘΡΟ 8.
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ
ΦΟΙΤΗΤΩΝ
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 90% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 15% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από
τη Σ.Ε., η οποία γνωμοδοτεί σχετικά στη Συνέλευση της
Ιατρικής Σχολής.
8.4 Η αξιολόγηση των μεταπτυχιακών φοιτητών/
τριών και η επίδοσή τους στα μαθήματα που υποχρεούνται να παρακολουθήσουν στο πλαίσιο του Π.Μ.Σ.
πραγματοποιείται στο τέλος κάθε εξαμήνου με γραπτές
ή προφορικές εξετάσεις ή με εκπόνηση εργασιών καθ’
όλη τη διάρκεια του εξαμήνου ή και να στηριχθεί σε
ενδιάμεσες εξετάσεις προόδου, γραπτές εργασίες, εργαστηριακές ή κλινικές ασκήσεις ή και να εφαρμόσει
συνδυασμό όλων των παραπάνω. Ο τρόπος αξιολόγησης ορίζεται από τον/ην διδάσκοντα/ουσα του κάθε
μαθήματος. Κατά τη διεξαγωγή γραπτών ή προφορικών
εξετάσεων, ως μεθόδων αξιολόγησης, εξασφαλίζεται
υποχρεωτικά το αδιάβλητο της διαδικασίας. Η βαθμολόγηση γίνεται στην κλίμακα 1-10. Τα αποτελέσματα
των εξετάσεων ανακοινώνονται από τον διδάσκοντα
και αποστέλλονται στη Γραμματεία του Π.Μ.Σ. και της
Ιατρικής Σχολής μέσα σε τέσσερις (4) εβδομάδες το αργότερο από την εξέταση του μαθήματος. Σε περίπτωση
που κατ’ επανάληψη σημειώνεται υπέρβαση του ανωτέρω ορίου από διδάσκοντα/ουσα, ο/η Διευθυντής/
ντρια του Π.Μ.Σ. ενημερώνει σχετικά τη Συνέλευση της
Ιατρικής Σχολής.
8.5 Το ποσοστό συμμετοχής των εργαστηριακών
ασκήσεων, εργασιών και σεμιναρίων στον τελικό βαθμό του κάθε μαθήματος καθορίζεται για κάθε μάθημα
ξεχωριστά, έπειτα από εισήγηση του/ης διδάσκοντα/
ουσας κάθε μαθήματος και αναγράφεται στον Οδηγό
Σπουδών του Π.Μ.Σ.
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
όπως η διεξαγωγή γραπτών ή προφορικών εξετάσεων με τη χρήση ηλεκτρονικών μέσων, υπό την προϋπόθεση ότι
εξασφαλίζεται το αδιάβλητο της διαδικασίας της αξιολόγησης.
8.7 Δύναται να εφαρμόζονται εναλλακτικές μέθοδοι για την αξιολόγηση φοιτητών/τριών με αναπηρία και ειδικές
εκπαιδευτικές ανάγκες μετά από απόφαση της Σ.Ε. και εισήγηση της επιτροπής ΑμεΑ του Τμήματος και λαμβάνοντας
υπόψη τις σχετικές οδηγίες της Μονάδας Προσβασιμότητας Φοιτητών με αναπηρία.
8.8 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται με
μεθόδους εξ αποστάσεως εκπαίδευσης δύναται να πραγματοποιείται με εξ αποστάσεως εξετάσεις, υπό την προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.9 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκολύνει,
με όποιον τρόπο θεωρεί ο/η ίδιος/α πρόσφορο, τον/την φοιτητή/τρια (π.χ. προφορική εξ αποστάσεως εξέταση).
Κατά τις προφορικές εξετάσεις ο/η διδάσκων/ουσα εξασφαλίζει ότι δεν θα παρευρίσκεται μόνος του/της με τον/
την εξεταζόμενο/η φοιτητή/τρια.
8.10 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το εργαστήριο ή η άσκηση που βαθμολογείται αυτοτελώς, κατοχυρώνεται και δεν επαναλαμβάνεται, εφόσον η παρακο-
λούθηση αυτών κρίθηκε επιτυχής.
8.11 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/ουσας και απόφαση της Συνέλευσης της Ιατρικής Σχολής.
8.12 Αν ο φοιτητής/τρια αποτύχει περισσότερες από τρεις (3) φορές στο ίδιο μάθημα, ακολουθείται η διαδικασία
που ορίζει η ισχύουσα νομοθεσία.
8.13 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή οποιαδήποτε άλλη διοικητική διαδικασία.
8.14 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μάθημα
στο πρόγραμμα σπουδών και η οποία εκφράζεται με τον αριθμό των πιστωτικών μονάδων (ECTS). Ο αριθμός των
πιστωτικών μονάδων (ECTS) του μαθήματος αποτελεί ταυτόχρονα και τον συντελεστή βαρύτητας αυτού του μαθήματος. Για τον υπολογισμό του βαθμού του τίτλου σπουδών πολλαπλασιάζεται ο βαθμός κάθε μαθήματος με τον
αντίστοιχο αριθμό των πιστωτικών μονάδων (του μαθήματος) και το συνολικό άθροισμα των επιμέρους γινομένων
διαιρείται με το σύνολο των πιστωτικών μονάδων που απαιτούνται για την απόκτηση του τίτλου. Ο υπολογισμός
αυτός εκφράζεται με τον ακόλουθο μαθηματικό τύπο:
/ɇɅɀ
όπου:
Ν = αριθμός μαθημάτων που απαιτούνται για τη λήψη του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών μαθημάτων και να εκπονήσει μεταπτυχιακή διπλωματική εργασία, συγκεντρώνοντας έτσι εκατό είκοσι (120) ECTS.
ΑΡΘΡΟ 9.
ΕΚΠΟΝΗΣΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ ΕΡΓΑΣΙΑΣ
9.1 Η ανάθεση μεταπτυχιακής διπλωματικής εργασίας (ΜΔΕ) γίνεται το αργότερο εντός του Β’ εξαμήνου και
ολοκληρώνεται το Δ’ εξάμηνο.
9.2 Η ΜΔΕ πρέπει να είναι ατομική, πρωτότυπη, να έχει ερευνητικό χαρακτήρα και να συντάσσεται σύμφωνα με
τις οδηγίες συγγραφής που είναι αναρτημένες στην ιστοσελίδα του κάθε Π.Μ.Σ.
9.3 Ύστερα από αίτηση του/της υποψηφίου/ας στην οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται περίληψη της προτεινόμενης εργασίας, η ΣΕ ορίζει τον/την
επιβλέποντα/ουσα αυτής και συγκροτεί την τριμελή εξεταστική επιτροπή για την έγκριση της εργασίας, ένα από τα
μέλη της οποίας είναι και ο/η επιβλέπων/ουσα. Η γλώσσα συγγραφής της μεταπτυχιακής διπλωματικής εργασίας
μπορεί να είναι η αγγλική ή η ελληνική και ορίζεται μαζί με τον ορισμό του θέματος.
9.4 Ο τίτλος της εργασίας μπορεί να τροποποιηθεί κατόπιν αίτησης του/ης φοιτητή/τριας και σύμφωνης γνώμης
του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει και συνοπτική δικαιολόγηση της αλλαγής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης της Ιατρικής Σχολής δύναται να ανατίθεται η επίβλεψη διπλωματικών εργασιών και
σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. της Ιατρικής Σχολής, που δεν έχουν αναλάβει διδακτικό έργο στο Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο «ΠΕΡΓΑΜΟΣ»,
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
ΑΡΘΡΟ 10.
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ
10.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση της Ιατρικής Σχολής, μετά την εισήγηση της Σ.Ε., δύναται να αποφασίσει τη διαγραφή
μεταπτυχιακών φοιτητών/τριών εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS+ ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα
(30). Η δυνατότητα αυτή παρέχεται μετά το Α’ εξάμηνο
σπουδών τους. Οι φοιτητές/τριες θα πρέπει να κάνουν
αίτηση προς τη Σ.Ε. και να ακολουθήσουν τους όρους
του προγράμματος.
Το Π.Μ.Σ. μπορούν να το παρακολουθήσουν και φοιτητές/τριες από διεθνή προγράμματα ανταλλαγής φοι-
τητών/τριών, όπως το πρόγραμμα ERASMUS+, σύμφωνα
με τις συναφθείσες συνεργασίες.
10.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμ-
μα σπουδών ή σε δύο (2) Προγράμματα Μεταπτυχιακών
Σπουδών του ίδιου ή άλλου Τμήματος, του ίδιου ή άλλου
Α.Ε.Ι.
10.10 Στο τέλος κάθε εξαμήνου πραγματοποιείται
αξιολόγηση κάθε μαθήματος και κάθε διδάσκοντος/
ουσας από τους/ις μεταπτυχιακούς φοιτητές/τριες
(βλ. άρθρο 16).
10.11 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.12 Για τη συμμετοχή τους στο Π.Μ.Σ. «Κλινική Εργοσπιρομετρία, Άσκηση, Προηγμένη Τεχνολογία και
Αποκατάσταση» οι μεταπτυχιακοί/ες φοιτητές/τριες
καταβάλλουν τέλη φοίτησης που ανέρχονται στο ποσό
των χιλίων ευρώ (1.000 €) ανά εξάμηνο. Η καταβολή του
τέλους γίνεται στην αρχή κάθε εξαμήνου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
ΑΡΘΡΟ 11.
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη
διάταξη της παρ. 3.3 του άρθρου 3 του παρόντος κανονισμού, απαλλάσσονται από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
ΑΡΘΡΟ 12.
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ Π.Μ.Σ.
12.1 Για την εύρυθμη λειτουργία του Π.Μ.Σ. διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια της
Ιατρικής Σχολής του ΕΚΠΑ.
12.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία της Ιατρικής Σχολής
του ΕΚΠΑ.
12.3 Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων,
ζ) κάθε άλλη νόμιμη πηγή.
12.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ.
12.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
12.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
ΑΡΘΡΟ 13.
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ ΣΤΟ
Π.Μ.Σ.
13.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
13.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
της Ιατρικής Σχολής, καθορίζεται το ύψος της αμοιβής
κάθε διδάσκοντος/ουσας. Ειδικώς οι διδάσκοντες/ουσες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
13.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
13.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
13.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Συνέλευσης της Ιατρικής
Σχολής η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
13.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
ΑΡΘΡΟ 14.
ΑΠΟΝΟΜΗ ΔΙΠΛΩΜΑΤΟΣ ΜΕΤΑΠΤΥΧΙΑΚΩΝ
ΣΠΟΥΔΩΝ
14.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
14.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
14.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομέ-
νου).
14.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
14.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στην «Κλινική Εργοσπιρομετρία,
Άσκηση, Προηγμένη Τεχνολογία και Αποκατάσταση».
ΑΡΘΡΟ 15.
ΟΡΚΩΜΟΣΙΑ
15.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίσιο της Συνέλευσης της Ιατρικής Σχολής και σε χώρο της
Σχολής, παρουσία του/ης Διευθυντή/ντριας του Π.Μ.Σ.,
του Προέδρου της Ιατρικής Σχολής, του Κοσμήτορα της
Σχολής Επιστημών Υγείας ή του/της Αναπληρωτή/τριας
του/της και, κατά τις δυνατότητες, ενδεχομένως εκπροσώπου του Πρυτάνεως.
15.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
15.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Ιατρικής Σχολής εξαίρεση από την υποχρέωση καθομολόγησης. Η εξαίρεση από την υποχρέωση καθομολό-
γησης εγκρίνεται από τον Πρόεδρο της Ιατρικής Σχολής
και τον Αντιπρύτανη Ακαδημαϊκών, Διεθνών Σχέσεων
και Εξωστρέφειας.
ΑΡΘΡΟ 16.
ΑΞΙΟΛΟΓΗΣΗ Π.Μ.Σ.
16.1 Αξιολόγηση από την Εθνική Αρχή Ανώτατης Εκπαίδευσης.
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της Ιατρικής Σχολής που διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχετικά
με την ποιότητα του έργου που παράγεται και τη συμβολή
του στην εθνική στρατηγική για την ανώτατη εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
16.2 Εσωτερική αξιολόγηση,
Η εσωτερική αξιολόγηση των Π.Μ.Σ. πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
Π.Μ.Σ. και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του Π.Μ.Σ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των Π.Μ.Σ. περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του Π.Μ.Σ., έτσι ώστε να εξασφαλίζεται ο σύγχρονος χαρακτήρας του Π.Μ.Σ.,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του Π.Μ.Σ.
Τα αποτελέσματα κοινοποιούνται στη Σ.Ε. και αποβλέπουν στη βιωσιμότητα του Προγράμματος, το υψηλό
επίπεδο σπουδών, τη βελτίωση των παροχών του και
την αποδοτικότητα των διδασκόντων του.
ΑΡΘΡΟ 17.
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2028-2029 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
ΑΡΘΡΟ 18.
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κα-
νονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1568/08.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201568.pdf | Tokens: 61806]